1998A1421 — MT — 10.03.2006 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:

▼B

FTEHIM

bejn il-Komunità Ewropea u l-Istati Uniti ta' l-Amerika fuq miżuri ta' saħħa biex jipproteġu s-saħħa pubblika u saħħet l-annimali fil-kummerċ ta' annimali ħajjin u prodotti minn annimali

Artikolu 1

Objettiv

L-objettiv ta' dan il-Ftehim huwa li jiffaċilita l-kummerċ ta' annimali ħajjin u prodotti minn annimali bejn il-Komunità u l-USA billi jistabbilixxi mekkaniżmu għar-rikonoxximent ta' l-ekwivalenza ta' miżuri tas-saħħa applikati minn Parti b'mod konsistenti mal-protezzjoni tas-saħħa pubblika u saħħet l-annimali, u li jtejjeb il-komunikazzjoni u l-kooperazzjoni dwar miżuri ta' saħħa.

Artikolu 2

Obbligi Multilaterali

Xejn f'dan il-Ftehim m'għandu jillimita d-drittijiet jew l-obbligi tal-Partijiet skond il-Ftehim li jistabbilixxi l-Organizzazzjoni Dinjija tal-Kummerċ u l-Annessi tiegħu, b'mod partikolari l-Ftehim SPS.

Artikolu 3

Kamp ta' Applikazzjoni

1. Dan il-Ftehim għandu inizjalment ikun limitat għall-miżuri tas-saħħa applikati minn waħda jew oħra mill-Partijiet għall-annimali ħajjin u prodotti minn annimali elenkati fl-Anness I, għajr kif provdut fil-paragrafu 2.

2. Jekk ma jiġix speċifikat mod ieħor fid-dispożizzjonijiet mogħtija fl-Annessi ta' dan il-Ftehim, dan il-Ftehim m'għandux jgħodd għal miżuri tas-saħħa relatati ma' addittivi għal ma' l-ikel, għajnuniet għall-ipproċessar, ħwawar, addittivi tal-kulur, timbri ta' saħħa, irradjazzjoni (jonizzazzjoni), sustanzi li jikkontaminaw (inklużi pestiċidi, residwi kimiċi, mikotossini, tossini naturali, sustanzi fiżiċi li jikkontaminaw u residwi ta' mediċini veterinarji), kimiċi li joriginaw mill-ħruġ ta' sustanzi mill-materjali tal-pakkettjar; tikkettjar ta' oġġetti ta' l-ikel (inkluż tikkettjar ta' nutriment); addittivi għal ma' l-għalf, għalf minn annimali, għalf immedikat u għalf imħallat minn qabel.

3. Il-Partijiet jistgħu jifthiemu li jimmodofikaw dan il-Ftehim fil-futur biex jestendu l-applikazzoni tiegħu għal miżuri oħra ta' saħħa u fitosanitarji li jaffettwaw il-kummerċ bejn il-Partijiet.

Artikolu 4

Awtoritajiet regolatorji

1. Il-USA: l-awtorità regolatorja għall-importazzjoni u l-esportazzjoni ta' annimali ħajjin u prodotti minn annimali hija kif deskritta fil-parti A ta' l-Anness II.

2. Il-Komunità: il-kontroll f'affarijiet veterinarji huwa kif deskritt fil-parti B ta' l-Anness II.

Artikolu 5

Definizzjonijiet

Għall-iskopijiet ta' dan il-Ftehim għandhom jgħoddu d-definizzjonijiet li ġejjin:

L-Artikolu 6

L-istatus ta' saħħet l-annimali

1. Għal skopijiet ta' kummerċ, il-Parti li timporta għandha tirrikonoxxi l-istatus ta' saħħa tar-reġjuni kif definit mill-Parti li tesporta, fir-rigward tal-mardiet ta' l-annimali u ta' l-akwakultura speċifikati fl-Anness III.

2. Il-Parti li timporta għandha tirrikonoxxi d-deċiżjonijiet dwar taqsim f'reġjuni li tieħu l-Parti li tesporta skond il-kriterji mogħtija fl-Anness IV bħala l-bażi ta' kummerċ minn Parti fejn żona tkun affettwata minn waħda jew aktar mill-mardiet elenkati fl-Anness III.

3. Fejn Parti tikkonsidra li għandha status speċjali fir-rigward ta' marda speċifika li m'hix waħda minn dawk fl-Anness III, din tista' titlob rikonoxximent ta' dan l-istatus. Il-parti li timporta tista' titlob ukoll garanziji addizzjonali fir-rigward ta' importazzjoni ta' annimali ħajjin u prodotti minn annimali, li jkunu adattati għall-istatus miftiehem. Il-garanziji għal mardiet speċifiċi huma speċifikati fl-Anness V.

Il-Parti li tesporta għandha, jekk tkun mitluba mill-Parti li timporta, tipprovdi spjega sħiħa u data li ssostni r-riżoluzzjonijiet u deċiżjonijiet koperti b'dan l-Artikolu. Il-Parti li timporta tista', fejn jinħtieġ għall-protezzjoni ta' saħħet l-annimali, tinvoka d-dispożizzjonijiet ta' l-Artikolu 12.

Artikolu 7

Ekwivalenza

1. Biex jiddeċiedu jekk miżura ta saħħa meħuda minn Parti li tesporta twassalx għall-livell adattat ta' protezzjoni tas-saħħa tal-Parti li timporta, il-Partijiet għandhom isegwu proċess konsultattiv li jinkludi l-passi li ġejjin:

(a) ir-riskji identifikati mill-Parti li timporta u l-provi pprovduti mill-Parti li tesporta li l-miżuri ta' saħħa in kwestjoni jindirizzaw dawn ir-riskji b'mod effettiv;

2. Fil-proċess konsultattiv deskritt fil-paragrafu 1, u meta jistabbilixxu l-kondizzjonijiet tal-kummerċ riferiti fl-Artikolu 8(2)(b), il-Partijiet għandhom iqisu l-esperjenza u l-informazzjoni li jkunu diġà kisbu.

3. Xogħol waqt, jew it-tmiem tal-proċess konsultattiv għal kategorija waħda ta' prodott, settur jew parti minn settur m'għandhomx jiddependu jew jiddewwmu b'xogħol fuq xi kategorija oħra ta' prodott, settur, jew parti minn settur.

4. Id-determinazzjoni finali dwar jekk miżura ta' saħħa applikata minn Parti li tesporta tilħaqx il-livell adattat ta' protezzjoni tas-saħħa tal-Parti li timporta tagħmilha biss il-Parti li timporta filwaqt li taġixxi b'konformità mal-qafas amministrattiv u leġislattiv tagħha.

Artikolu 8

L-istatus tal-konsultazzjonijiet

1. L-Anness V jelenka l-kategoriji, setturi u partijiet minn setturi ta' annimali ħajjin u prodotti minn annimali, u għal kull kategorija, settur jew parti minn settur minn dawn, jindika l-istatus tal-konsultazzjonijiet li jirrigwardaw ir-rikonoxximent ta' l-ekwivalenza tal-miżuri ta' saħħa ta' Parti u l-kondizzjonijiet tal-kummerċ applikabbli.

2.

3. Il-Partijiet għandhom jieħdu l-azzjonijiet rispettivi mogħtija fl-Anness V, filwaqt li jqisu t-temmiet taż-żmien li jridu jimmiraw għalihom fil-każ ta' kull kategorija, settur, jew parti minn settur ta' prodotti biex, fejn hu possibbli, jaslu għar-rikonoxximent ta' l-ekwivalenza, u jiffaċilitaw il-kummerċ.

4. L-Anness V jista' jiġi modifikat skond l-Artikoli 14(2) u 16(2) biex jirrifletti tibdiliet magħmula minn kull Parti fir-rikonoxximenti jew kondizzjonijiet kummerċjali.

Artikolu 9

Dispożizzjonijiet għall-verifika

1. Id-determinazzjoni tan-natura u l-frekwenza tal-kontrolli li jridu jsiru fl-importazzjoni ta' annimali ħajjin u prodotti minn annimali fil-fruntieri esterni tagħmilha l-Parti li timporta biss. L-Anness VII jinkludi l-prinċipji li għandhom jiggwidaw dawn il-kontrolli fuq il-fruntiera.

2. Barra milli tagħmel il-kontrolli fuq il-fruntiera esterna, il-Parti li timporta tista' tivverifika l-konformità mad-dispożizzjonijiet ta' dan il-Ftehim billi tapplika proċeduri li jistgħu jinkludu, iżda m'humiex limitati għal:

3. Il-Komunità trid tesegwixxi l-proċeduri ta' verifika provduti fil-paragrafu 2. L-agenziji ta' l-Istati Uniti identifikati fl-Anness II għandhom jiffaċilitaw it-twettiq ta' dawn il-proċeduri ta' verifika mill-Komunità.

4. L-agenziji ta' l-Istati Uniti identifikati fl-Anness II iridu jesegwixxu l-proċeduri ta' verifika provduti fil-paragrafu 2. Il-Komunità għandha tiffaċilita t-twettiq ta' dawn il-proċeduri ta' verifika minn dawn l-aġenziji.

5. Bil-kunsens reċiproku tal-Partijiet f'dan il-Ftehim, waħda jew l-oħra mill-Partijiet jistgħu:

6. Kull Parti għandha tesegwixxi l-proċeduri ta' verifika b'konformità ma' l-Anness VI. Il-Partijiet jistgħu jaqblu bejniethom biex jimmodifikaw l-Anness VI, filwaqt li jqisu kif jixraq xogħol relevanti mwettaq minn organizzazzjonijiet internazzjonali.

Artikolu 10

Skambju ta' informazzjoni

1. Il-Partjiet għandhom jiskambjaw informazzjoni fuq bażi uniformi u sistematika biex itejjbu l-komunikazzjoni, inisslu fiduċja reċiproka, u biex juru l-effikaċja tal-programmi li jikkontrollaw. Fejn xieraq dan jistgħa jissostna bi skambju ta' uffiċjali bejn il-Partijiet.

2. Il-Partijiet għandhom jinnotifikaw lil xulxin proposti biex jintroduċu miżuri ta' saħħa ġodda jew biex ibiddlu miżuri ta' saħħa eżistenti, u għandhom jipprovdu l-opportunità għal kummenti fuq dawn il-proposti.

3. Barra minn informazzjoni fuq tibdil f'miżuri ta' saħħa, jew biex ibiddlu miżuri ta' saħħa eżistenti, il-Partijiet għandhom jiskambjaw ukoll informazzjoni fuq suġġetti relevanti oħra, inklużi:

4. Fejn Parti tistabbilixxi, għandha, jew tirrikonoxxi kumitat xjentifiku, kummissjoni, grupp ta' esperti jew entità oħra simili li għandhom il-kompetenza biex jistudjaw kwistjonijiet relevanti għal dan il-Ftehim, din il-Parti għandha tiżgura konsiderazzjoni f'waqtha u risposta għad-dokumenti jew studji xjentifiċi relevanti sottomessi mill-Parti l-oħra.

5. Il-Partijiet jaqblu li jistabbilixxu mezz xieraq għall-iskambju ta' informazzjoni fuq konsenji importati li ma jiġux aċċettati, informazzjoni relevanti relatata ma' spezzjoni, u kwistjonijiet oħra problematiċi li jirrigwardaw is-saħħa pubblika jew saħħet l-annimali.

6. Il-punti ta' kuntatt għal dan l-iskambju ta' informazzjoni huma mogħtija fl-Anness IX.

Artikolu 11

Notifikazzjoni

1. Il-Partijet għandhom jinnotifikaw lil xulxin:

2. Dawn in-notifikazzjonijiet għandhom isiru lill-punti ta' kuntatt mogħtija fl-Anness IX.

3. Fejn waħda jew oħra mill-Partijiet ikollhom tħassib serju fir-rigward ta' riskju għas-saħħa pubblika jew saħħet l-annimali, fuq it-talba tal-Parti involuta għandhom isiru konsultazzjonijiet mill-aktar fis dwar is-sitwazzjoni, u f'kull każ fi żmien 14 il-jum. F'sitwazzjonijiet bħal dawn, kull Parti għandha tagħmel ħilitha biex tipprovdi l-informazzjoni kollha meħtieġa biex tevitaa l-isfaxxar tal-kummerċ, u biex tasal għal soluzzjoni aċċettabbli għat-tnejn li tkun konsistenti mal-protezzjoni tas-saħħa pubblika jew ta' saħħet l-annimali.

Artikolu 12

Salvagwardji

Waħda jew oħra mill-Partijiet jistgħu jieħdu miżuri provviżorji neċessarji għall-protezzjoni tas-saħħa pubblika jew ta' saħħet l-annimali. Dawn il-miżuri għandhom jiġu notifikati lill-Parti l-oħra fi żmien 24 siegħa u, jekk issir talba, konsultazzjonijiet dwar is-sitwazzjoni għandhom isiru fi żmien 14 il-jum. Il-Partijiet gandhom iqisu kif jixraq kull informazzjoni li tiġi provduta permezz ta' dawn il-konsultazzjonijiet, u għandhom jagħmlu ħilithom biex jevitaw diżordni li m'hemmx bżonnha fil-kummerċ, filwaqt li japprofittaw ruħhom fejn hu possibbli mid-dispożizzjonijiet ta' l-Artikolu 11(3).

Artikolu 13

Kwistjonijiet oħra

Il-prinċipji ta' dan il-Ftehim għandhom jgħoddu wkoll għal kwistjonijiet oħra elenkati fl-Anness VIII. Modifiki għandhom isiru f'dan l-Anness u, fejn applikabbli, f'L-Annessi oħra biex jitqiesu l-progress li jkun sar u kwistjonijiet ġodda li jkunu ġew identifikati.

L-Artikolu 14

Kumitat ta' Ġestjoni Konġunt

1. Kumitat ta' ġestjoni konġunt (aktar 'il quddiem imsejjaħ 'il-Kumitat'), li jikkonsisti f'rappreżentattivi tal-USA u tal-Komunità, huwa b'dan stabbilit biex jiggwida l-attivitajiet li jsiru skond dan il-Ftehim. Il-Kumitat għandu jiltaqa' fi żmien sena mid-dħul fis-seħħ ta' dan il-Ftehim u minn ta' l-anqas kull sena minn hemm 'il quddiem. Il-kumitat jista' ukoll jindirizza kwistjonijiet barra mis-sessjonijiet permezz ta' korrispondenza.

2. Il-Kumitat għandu, minn ta' l-anqas darba fis-sena janalizza mill-ġdid l-Annessi ta' dan il-Ftehim. Kif xieraq, din l-analiżi għandha tqis il-progress li jkun sar fil-proċess konsultattiv li jkun għadu għaddej lejn ir-rikonoxximent mill-Parti li timporta ta' l-ekwivalenza tal-miżuri sanitarji tal-Parti li tesporta u l-progress fit-twettiq ta' l-azzjonijiet indikati fl-Anness V. Il-Kumitat jista' jirrakkomanda tibdil fl-Annessi.

3. Il-Partijiet jaqblu li jistabbilixxu gruppi ta' ħidma tekniċi, li jkunu magħmulin minn rappreżentanti f'livell ta' esperti tal-USA u tal-Komunità, li għandhom jidentifikaw u jindirizzaw il-kwistjonijiet tekniċi u xjentifiċi li joħorġu minn dan il-Ftehim.

Meta tinħtieġ kompetenza addizzjonali, il-Partijiet jistgħu jistabbilixxu wkoll gruppi ta' ħidma tekniċi ad hoc, notevolment gruppi xjentifiċi, li l-membri tagħhom mhux neċessarjament ikunu rappreżentanti tal-Partijiet.

Artikolu 15

Applikazzjoni territorjali

Dan il-Ftehim għandu jgħodd, min-naħa l-waħda, għat-territorji fejn japplika t-Trattat li jistabilixxi l-Komunità Ewropea u bil-kondizzjonijiet stabbiliti f'dan it-Trattat, u min-naħa l-oħra, għall-Istati Uniti ta' l-Amerika fir-rigward tat-territorju kollu tagħha.

Artikolu 16

Dispożizzjonijiet finali

1. Dan il-Ftehim għandu jiġi approvat mill-Partijiet skond il-proċeduri rispettivi tagħhom.

Dan il-Ftehim għandu jidħol fis-seħħ fl-ewwel jum tax-xahar ta' wara d-data meta l-Partijiet jinnotifikaw lil-xulxin li l-proċeduri msemmija fis-subparagrafu ta' qabel ikunu twettqu.

2. Kull-Parti għandha timplimenta l-impenji u l-obbligi ta' dan il-Ftehim b'konformità mal-liġijiet u proċeduri tiegħu. Kull tibdil maqbul mill-Partijiet fl-Annessi ta' dan il-Ftehim għandu għalhekk jiġi implimentat.

3. Waħda jew oħra mill-Partijiet jistgħu jipproponu modifiki għal dan il-Ftehim f'kull żmien. Waħda jew oħra mill-Partijiet jistgħu, b'avviż ta' sitt xhur, jirtiraw mill-Ftehim.

4. Dan il-Ftehim għandu jiġi mfassal f'żewġ kopji bl-Ingliż, u kull wieħed minn dawn iż-żewġ testijiet ikun ugwalment awtentiku.

Għall-Komunità Ewropea

Għall-Gvern ta' l-Istati Uniti ta' l-Amerika

L-Annessi

L-ANNESS I

PRODOTTI KOPERTI

L-ANNESS II

AWTORITAJIET REGOLATORJU

A. L-ISTATI UNITI TA' L-AMERIKA

I. L-AWTORITÀ TA' KONTROLL TAL-USA

L-aġenziji federali elenkati f'din it-taqsima huma responsabbli sew għal prodotti fabbrikati domestikament u sew għal prodotti importati, jekk ma jkunx indikat mod ieħor.

Fir-rigward ta' importazzjoni fil-USA, dawn l-aġenziji huma responsabbli:

Fir-rigward ta' esportazzjoni mill-USA, jekk ma jkunx indikat mod ieħor, dawn l-aġenziji huma responsabbli:

A. Kontroll ta' saħħet l-annimali

1. Mardiet ta' l-annimali/parassiti

(a) Annimali ħajjin (inklużi naħal ta' l-apikultura), embrijoni, ova, semen u prodotti minn annimali - US Department of Agriculture/Animal and Plant Health Inspection Service (USDA/APHIS).